

### **ประกาศเทศบาลตำบลไม้เรียง**

### **เรื่องนโยบายคุณธรรมและจริยธรรม**

………………………………………………………

เพื่อให้พนักงานเทศบาล ลูกจ้างประจำ และพนักงานจ้าง ของเทศบาลตำบลไม้เรียง อำเภอฉวาง จังหวัดนครศรีธรรมราช มีคุณธรรมและจริยธรรม และยึดถือเป็นแบบแผนและแนวทางในการปฏิบัติตนและปฏิบัติงาน เทศบาลตำบลไม้เรียง จึงประกาศคุณธรรมและจริยธรรมให้พนักงานเทศบาล ลูกจ้างประจำ และพนักงานจ้าง ของเทศบาลตำบลไม้เรียงถือปฏิบัติ ดังนี้

**1. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์สุจริต เสียสละ และมีความรับผิดชอบ**

**2. พึงปฏิบัติหน้าที่อย่างเปิดเผยโปร่งใสพร้อมให้ตรวจสอบ**

**3. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก**

**4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า**

**5. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ**

ทั้งนี้ ตั้งแต่บัดนี้เป็นต้นไป

ประกาศ ณ วันที่ 25 มิถุนายน พ.ศ. 2562

ชัยศรี มีพัฒน์

(นายชัยศรี มีพัฒน์)

นายกเทศมนตรีตำบลไม้เรียง